Berlingske Tidende, 1835-12-12
Kjøbenhavn, den 12te December. No. 14 af Jtzehoer Stænder-Tidende indeholder Beretninger om de holsteenske Provindsial=Stænders syttende Møde, den 17de November og det attende Møde, den 19de November. Først forkyndte Hr. Præsidenten, at der var indløbet en Meddelelse af det fjerde Landdistricts Tilforordnede for de mindre Land-Besiddere, angaaende den at samme besluttede Understøttelse af den fra Kronprindskogen til Stænder-Forsamlingen indsendte Petition om contractstridig Beskatning. Endvidere anmeldte Præsidenten, at der fra den Kongelige Hr. Commissarius var meddeelt ham Udkastet til et Patent, angaaende en forandret Bestemmelse om Børnenes Hjemsteds-Ret. Dernæst forkyndte Præsidenten Forsamlingen, at Beretningen var indløbet fra Committeen, angaaende Jnddrivelsen af tilbagestaaende, Afgivter. Den Tilfordnede Hr. Grev v. Baudissin bleve nu opfordret til at motivere sin Proposition angaaende Statens Finantser; den lød som følger: Den holsteenske Stænder-Forsamling vilde indgive en allerunderdanigst Promemoria til Hs. Majestæt Kongen af det Jndhold: at Hs. Kongelige Majestæt allernaadigst vilde behage at tillade den holsteenske Stænderforsamling, ved Slutningen af dens Arbeider, at udvælge tvende Medlemmer af dens Midte, der i Forening med de, ligeledes med allerhøieste Bifald valgte Tilforordnede fra Fædrenelandets tvende andre Stænderforsamlinger, under Veiledning og Medvirkning af det Kongelige Finants-Collegiums Deputerede, kunde rette deres Bestræbelse paa: 1) at forelægge Hs. Kongelige Majestæt en nøjere og fuldstændigere Beregning over alle Grene af Landets Jndtægter, og Udgivter, end den giver, der i Løbet af September Maaned d. A. blev bekjendtgjort; 2) at gjøre Hs. Kongelige Majestæt opmærksom paa de Besparelser i Statsudgivterne, der vilde være tilstrækkelige til at dække den i Landets Finantsvæsen stedfindende Underballance. Dette Andragende blev understøttet af flere Tilforordnede; men imod det Specielle i Samme gjordes ogsaa flere Jndvendinger. Da det kom til Afstemning over Spørgsmaalet; om der til Propositionens Prøvelse skulde udvælges en Committee, besvaredes det bejaende af Fleerheden. Nu opfordrede Præsidenten den Tilforordnede Hr. Grev Reventlow til Farve, at motivere den af ham over samme Gjenstand gjorte Proposition. Propositionen lød som følger: Hertugdømmet Holsteens Stænder-Forsamling vilde beslutte at rette en Petition til Hs. Majestæt vor Konge i det Øjemeed, at vor allernaadigste Konge vilde, efterat, paa Hs. Majestæts allerhøieste Befaling en Oversigt af de danske Finantsers nuværende Tilstand var foredraget i Statsraadet, og Hertugdømmet Holsteens Stænder-Forsamling for Offentliggjørelsen af StatsJndtægternes og Udgivternes Oversigt i en allerunderdanigst Adresse af 5te October d. A. havde udtalt for Hs. Majestæt sin ustrømtede Tak, men de allertroeste Stænder dog ikke have kundet undertrykke, den Bekymring, at den ved hiin Offentliggjørelse kundgjorte Under balance tidlig eller seent ved Byrder og Afgivter, der ikke vilde være at afpresse Landet, skulde dækkes, allerhøist behage: 1) At anvise den Kongelige Finants-Deputation, at underkaste Finantserne denne vigtigste Gjenstand blandt Landets Anliggender, en alvorlig Prøvelse, ved ufortøvet Jndgivelse af Forslag til den muligste Besparelse i de forskjellige Grene af Stats-Formuens Anvendelse, og 2) Allernaadigst at meddele disse Forslag, forsaavidt de angaae Fædrenelandets fælleds Jnteresser, Hertugdømmet Holsteens Provindsial-Stænder til Beraadslaaning. Ogsaa mod dette Andragende erindredes det Samme, som var bemærket mod de tidligere Propositioner af lignende Jndhold, at en Forsamling af Provindsialstænderne ikke egnede sig til denne Sags Drøvtelse. Flere Tilforordnede yttrede sig for Andragendet, og da Hr. Præsidenten fremsatte det Spørgsmaal, om Propositionen skulde henvises til en Committee, blev dette med stor Stemmefleerhed bejact. J Anledning af et i Debatternes Løb yttret Ønske af en Tilforordnet, at den Kongelige Hr. Commissarius vilde meddele oplysende Bemærkninger over den omhandlede Gjenstand, yttrede denne Sidste. Han havde ikke vildet afbryde de foreløbige Forhandlinger over de tre her omhandlede Propositioner, ikke heller vilde han opholde deres Fortsættelse. Han maatte imidlertid for Øjeblikket bemærke, at den Slags Medvirkning ved Finantsforvaltningen, som de foredragne og udviklede Propositioner søgte at ville bevirke, laae uden for de Grændser, som Lovene af 28de Mai 1831 og af 15de Maj f. Aar havde givet Provindsialstændernes Virkekreds, og at ved disse Forslags Udvikling var meget antaget og forudsat, som virkelig ikke forholdt sig saaledes. Uden Tvivl vilde Committeen, naar de nærmere Overveielser og Prøvelser af samme vare anstillede, give Forsamlingen herover de fornødne Oplysninger, og han undgik saameget desto hellere, at foregribe deres Bestræbelser. Kun for at være vis paa, ikke at misforstaaes fra nogen Kant, havde han anseet den Erklæring for nødvendig, at han i paakommende Tilfælde, efterat Committeens Beretning var indløbet, vilde ved de dertil knyttede Beraadslaaninger faae Lejlighed til nærmere at yttre sig. Derpaa fremsatte Præsidenten det Spørgsmaal: om der for alle tre Propositioner skulde vælges een Committee. Spørgsmaalet bejaedes af Forsamlingen. Hr. Præsidenten bemærkede, at Committeen ikke alene skulde berette, om en Petition skulde overrækkes Hs. Majestæt Kongen, men ogsaa om, hvorledes denne kunde hensigtsmæssigt affattes. Paa Præsidentens Forslag antoges derpaa Valget af en Committee, bestaaende af tre Medlemmer, og, efterat to af Proponenterne havde frabedt sig Valget til Committeen, valgtes til dens Medlemmer de Tilforordnede Hr. Overretsadvocat v. Prangen, Hr. Kammerherre v. Bülow og Hr. Etatsraad Wiese. Derpaa udviklede den Kongelige Hr. Commissarius Motiverne til Udkastet af en Bestemmelse, angaaende Organisationen af Stad-Collegierne, og den occonomiske Forvaltning, der af samme skulde varetages i Hertugdømmerne Slesvig og Holsteens Stæder, med Undtagelse af Altona. Hr. Præsidenten foreslog at vælge en Committee, bestaaende af syv Medlemmer, hvilket Forsamlingen antog. Valgene faldt paa Hr. Etatsraad Wiese, Hr. Kjøbmand Lorentzen, Hr. Senator Westphal, Hr. Kjøbmand Paap, Hr. Overretsadvocat Lock, Hr. Kammerjunker d'Aubert og Hr. Overretsadvocat v. Prangen. Med Præsidentens Anmeldelse af Dagsordenen for næste Møde sluttedes dette. Attende Møde, den 19de November. Som indløbet anmeldtes en Petition fra begge Jnstrumentmagerne i Rendsborg, angaaende Forhøielsen af Tolden paa Jndførelsen af de af den forfærdigede blæsende Jnstrumenter, hvilken, efter at være udlagt, skal henvises til Toldcommitten. Til Dagsordenen hørte den foreløbige Beraadslagning over Hr. Kammerjunker v. Neergaards Forslag om at udvælge en Committee af ni Medlemmer til Udarbeidelsen af Forslag til en Communalforordning. Beretningen af den herover valgte Committee foredroges af Hr. Grev v. Baudissin. Committeen androg paa at Forsamlingen vilde overdrage til en ny Committee, som den skulde vælge, at inddrage fra de mindre Landbesiddere saa mange Efterretninger som muligt, om hvilke Ønsker, der i Hertugdømmets forskjellige Deele yttredes i Henseende til en Communalforordning paa Landet, for ved Stænderforsamlingens Slutning at overgive Regjeringen en ordnet Oversigt af de erholdte Efterretninger, som Material til en Communalforordning, der i næste Stænderforsamling skulde forelægges. Flere af Forsamlingens Medlemmer erklærede sig imod dette Andragende. Flere Tilforordnede ansaae en saadan Committee for overflødig og skadelig. En Tilforordnet foreslog følgende Amendement til Beretningen: at en Committee til Udarbeidelse af Forslag angaaende en Forordning om Communalanliggenderne i Hertugdømmet Holsteen maatte for Øjeblikket ikke udnævnes." En anden Tilforordnet yttrede, at han kunde ligesaa lidt give Propositionen sit bifald, som Committeens Andragende, og han undlod derfor ikke at fremsætte følgende Amendement: At nu ligesaalidt en Committee, som den foreslaaede valgtes, som en Committee efter Beretningens Forslag til at samle Materialier hos de mindre Jordeieres Tilforordnede og at Forelægningen og Prøvelsen deraf skulde nedlægges i denne Stænderforsamling. Da Hr. Præsidenten derpaa vendte sig til Proponenten med det Spørgsmaal, om han ikke maaskee med Hensyn til den Beraadslaaning, der havde fundet Sted, følte sig foranlediget, med Stænderforsamlingens Samtykke, til at tage sin Proposition tilbage, og efterat samme Bøn var udtalt af en Tilforordnet, med Tilføjende, at Motionens Hensigt, at bringe Communal-Anliggenderne paa Bane, var opnaaet, erklærede Hr. Proponenten, at han vedblev sit Andragende, og saaledes maatte paastaae formelig Forhandling og Afstemning. Paa Hr. Præsidentens herom gjorte Spørgsmaal besluttede Forsamlingen, at Beretningen ikke skulde gives tilbage til Committeen.